งานนี้มีเฮ! MPG ได้งานโรงไฟฟ้า 50 MW
MPG มีแนวโน้มได้งานในโรงไฟฟ้าพลังงานแสงอาทิตย์ค่ายทหารขนาด 50 mw ซึ่งจะประกาศผลหลังช่วงสงกรานต์นี้ 
9 เม.ย. 2558

ผู้สื่อข่าวรายงานว่า บริษัท แมงป่อง 1989 จำกัด (มหาชน) หรือ MPG มีแนวโน้มได้งานในโรงไฟฟ้าพลังงานแสงอาทิตย์ค่ายทหารขนาด 50 MW ซึ่งจะประกาศผลหลังช่วงสงกรานต์นี้
โดยช่วงกลางปี 57 มีข่าวออกมาว่า นายวิสิฐ ตันติสุนทร ได้เข้าถือหุ้น 25 ล้านหุ้น และมีแผนนำโรงไฟฟ้าพลังงานแสงอาทิตย์เข้ามาแบกดอร์ผ่านหุ้น MPG ขณะที่ทางบริษัทไม่ได้ปฎิเสธข่าวดังกล่าวพร้อมชี้แจงว่าที่ผ่านมามีการติดต่อกับพันธมิตรต่างๆ มาโดยตลอดเพื่อเสริมความแข็งแกร่งให้กับธุรกิจ และเพื่อผลประโยชน์สูงสุดต่อบริษัท รวมถึงผู้ถือหุ้นรายย่อย อย่างไรก็ตาม ณ ปัจจุบันยังไม่มีข้อสรุปที่ชัดเจน
ขณะที่ราคาหุ้น MPG ณ เวลา 16.00 น. บวก 0.08 บาท หรือ 3.7% มาที่ 2.24 บาท ขณะที่ดัชนีตลาดหุ้นไทยโดยรวมบวก 0.05%